बता दें कि सेक्टर-3 में रहने वाली नेहा अहलावत पेशे से अध्यापिका हैं और समाजसेवा में उनकी गहरी रूचि है। फिलहाल वे अपने पति कैप्टन रविंद्र कुमार आर्य के साथ कुवैत में रह रही हैं। सोनीपत में एक भव्य स्कूल का निर्माण करवाकर बच्चों को उच्च शिक्षित करना चाहती हैं। वहीं निराश्रित बच्चों की शिक्षा का प्रबंध भी वह इस स्कूल में करेंगी। इसके अलावा दो लड़कियों की पढ़ाई व अन्य खर्च भी वे नियमित रूप से देती आ रही हैं। नेहा अहलावत आर्य ने बताया कि वह आज जिस मुकाम पर पहुंची हैं उसमें उनके पति कैप्टन रविन्द्र कुमार आर्य व मां राजबाला अहलावत का काफी सहयोग रहा है। जबकि बड़ी बहनों मेघा नैन व नितिका मलिक ने इन सामाजिक कार्यों में उन्हें काफी प्रोत्साहन दिया है। उन्होंने बताया कि उनकी रूचि शुरू से ही समाजसेवा तथा सौंदर्य प्रतियोगिताओं में भाग लेने की रही है। इस प्रतियोगिता में देश भर की 50 चुनी हुई प्रतिभागियों से उनका कड़ा मुकाबला हुआ। उन्होंने बताया कि इस प्रतियोगिता को जीतने पर उन्हें अंतरराष्ट्रीय स्तर पर प्लेटफार्म मिलेगा। जिसका उपयोग वह समाजसेवा के कार्यों के लिए कर सकेंगी। नेहा अहलावत आर्य ने बताया कि इस प्रतियोगिता के लिए देश भर की 4000 प्रतिभागियों ने आवेदन किया था। जिसमें से सिर्फ 50 प्रतिभागियों का चयन फाइनल मुकाबले के हुआ तथा उनमें से दो श्रेणियां जीतना उनके लिए गर्व की बात है।